**Potek gradnje optičnega omrežja na območju Iga**

Telekom Slovenije je v aprilu 2016 pričel izvedbo gradbenih del, ki so potrebna za gradnjo optičnega omrežja v naseljih: Strahomer, Vrbljene, Tomišelj (od hišne številke 21 do 36 C), Iška vas, Iška, Iški Vintgar, Gornji Ig, Kot, Staje, Iška Loka in zahodni del Iga.

Krajane, ki želijo v prihodnje uporabljati optično omrežje, vendar od glavne trase omrežja do svojih hiš še nimajo cevne povezave oziroma TK-kanalizacije, Telekom Slovenije obvešča, da je potrebno izvesti izkope sočasno z izgradnjo glavne trase. Ker se na terenu večinoma pojavljata dva tipična primera izgradnje hišnega TK-priključka, sta priloženi skici izvedbe.

***Skica 1: naročnik ima obstoječo omarico Telekoma Slovenije***



***Skica 2: naročnik ima obstoječi zračni TK-kabel in nima TK-omarice***



Telekom Slovenije bo brezplačno poskrbel za izgradnjo TK-priključka s stigmaflex cevjo (premer: 50 mm), v fazi gradnje glavne trase optičnega kabelskega omrežja kasneje pa tudi za kable in drugo opremo, ki je potrebna za priklop.